EFF kry stemme in OraniaVolgens stemme wat tot dusver getel is, het Julius Malema se jong party, die Ekonomiese Vryheidsvegters (EFF), altesaam vier stemme in Orania in die Noord-Kaap gewerf. Die Vryheidsfront Plus (VF Plus) loop voor in dié dorp met 224 stemme, ŉ verteenwoordiging van 76.98%. Die ANC het vyf stemme, of 1.72% van die stemme getrek en die EFF se vier stemme verteenwoordig 1.37%. Die VF Plus het moontlik steun by dié stempunt verloor as die uitslag vergelyk word met 2009 toe de party 242 stemme gewerf het. Die DA het meer steun in die dorp gekry met 44 stemme of 15.2%, ŉ groot toename ná 26 tydens die 2009-verkiesing. Die VF Plus het 206 provinsiale stemme in die dorp gekry, die DA het 29, die EFF twee, en die ANC slegs een. – SAPA